cyanic-selkie/wikianc huggingface dataset:
Rione Sant’Eustachio
Sant'Eustachio er en bydel (rione) i sentrale Roma. Sant'Eustachio har navn etter kirka med samme navn, og omfatter kvartalene rett øst for Pantheon, mellom kirka San Agostino i nord og San Andrea della Valle i sør.
Faton Zahiri
Faton Zahiri (født 18. august 1988 i Priština) er en kosovoalbansk fotballspiller har spilt for. Zahiri kom til Sarpsborg fra det kosovoalbanske laget KF Ferizaj på slutten av 2007–sesongen. Per 24. april 2010 spiller han for i 4. divisjon.
Dian Fossey
Dian Fossey (født 16. januar 1932 i nærheten av San Francisco i California, død 26. desember 1985 ved Karisoke Research Center i Rwanda) var en amerikansk zoolog. Hun var interessert i gorillaer, spesielt fjellgorillaer, og studerte dem daglig i Rwandas fjellskog ved Karisoke Research Center, et forskningssenter hun skapte i Volcanoes National Park i 1967.
Hun ble funnet drept i en alder av 53 år i teltet sitt i Virunga-området nær Ruhengeri i Rwanda i 1985. Drapet er svært myteomspunnet, men mange mener at drapet var planlagt av Protais Zigiranyirazo, tidligere guvernør i Ruhengeri, og kjent for å ha etablert dødsskvadronene som deltok i drapet på over 800 000 rwandere rundt 1994.
Hun utga selvbiografien Gorillas in the Mist i 1983 som fokuserer på det vitenskapelige arbeidet hennes, samt de ulike memoarene hun skrev ned da hun arbeidet i Rwanda. I 1988 ble den filmatisert med navnet I gorillaens rike med Sigourney Weaver i rollen som Fossey.
Sosialhøgskolen, Bærum
Sosialhøgskolen, Bærum var en høgskole for sosialfag. Skolen ble etablert av Norske Kvinners Nasjonalråd i 1920 under navnet Sosiale kurser. Skolen ble innlemmet i Norges kommunal- og sosialhøgskole i Oslo i 1984.
Skolen var inntil 1950 Norges eneste sosialfaglige utdannelse. Skolen ble lenge ledet av Anna Caspari Agerholt. Skolen var ettårig inntil 1960, da den ble treårig og likestilt med andre sosialfaglige utdannelser. Skolen ble overtatt av staten i 1977, og videreført under navnet Sosialskolen, Bygdøy, fra 1977 Sosialhøgskolen, Bærum. Etter ti år i fusjon med Norges kommunal- og sosialhøgskole i Oslo ble skolen i 1994 en del av tilbudet til Høgskolen i Oslo, nå OsloMet - storbyuniversitetet.
Boldklubben af 1893
Boldklubben af 1893 (B.93) er en idrettsklubb som holder til på Østerbro i København i Danmark. Klubben har vunnet ni danske mesterskap og en cupfinale.
Kitrev
Kitrev (Vulpes macrotis) kan også kalles amerikansk ørkenrev, men dette er en kontroversiell art som fortsatt ikke alle anerkjenner. Den tilhører reveslekten, som består av små rovpattedyr i hundefamilien. Noen regner den fortsatt som en del av arten prærierev (Vulpes velox), men studier med såkalt mtDNA bekreftet i 1993 at den er en egen distinkt art.
Bodhi-treet
Bodhi-treet var et veldig stort og gammelt tre av arten Ficus religiosa i Bodh Gaya i India.
Under dette treet skal Siddharta Gautama ha sittet i lotusstilling for å rense tankene.
Treet er et viktig reisemål for buddhistiske pilegrimer.
Kikki, Bettan & Lotta
Kikki, Bettan & Lotta var navnet på en trio i perioden 2001 til 2004 bestående av sangerinnene Kikki Danielsson, Elisabeth «Bettan» Andreassen og Lotta Engberg.
Bodhi-treet
fa:انجیر معابد
Sleepless Songs (Vidar Vang-album)
Sleepless Songs er et musikkalbum med artisten Vidar Vang, utgitt 10. mars 2010 på VV Records/Universal. Sleepless Songs er Vidar Vangs femte album, og er produsert av Frode Jacobsen og Alexander Kloster-Jensen. Det ble spilt inn i Malabar Studio i Oslo, og musikere på platen er: Vidar Vang, Erland Dahlen, Mikael Lindqvist, Lise Voldsdal, Raymond Jensen, Geir Sundstøl, Cato «Salsa» Thomassen, Frode Jacobsen, Alexander Kloster-Jensen og Tift Merritt. Singler fra platen var 10 below og duetten Love, love, love med Tift Merritt.
Kitrev
Beskrivelse
Kitrev er en av de minste revene i Amerika. Det mest karakteristiske kjennetegnet er de store ørene, som er typisk for rever som lever i ørkennære strøk. Ørene fungerer som effektive varmeavledere. Pelsen er kort. Hodet, ryggen og sidene er gulaktig til gråaktig i fargen. Skuldrene og utsidene av leggene er gulbrune, mens buken og innsiden av bena er kremhvite. Haletippen er sort. Halsen, leggene og buken har innslag av mattgult.
Vekten varierer fra 1,6-2,7 kg. Kroppslengden er normalt 45,5-52 cm lang, inkludert hodet, mens halen gjerne måler ca. 25-34 cm i lengde.
Utbredelse og habitat
I USA er arten utbredt fra det sørlige California til det vestre Colorado og vest i Texas, nord til det sørlige Oregon og Idaho. I Mexico er den utbredt på halvøya Baja California, det nordlige Sonora og Chihuahua, til det vestre Nuevo León og sør til det nordlige Zacatecas.
Kitreven trives i tørre og semitørre omgivelser, noe som inkluderer ørkenstrøk, tørt gressland og krattskog. Den finnes i elevasjoner på 400-1.900 moh, men den unngår helst bratt og ulendt terreng. Den vil også midlertidig søke til jordbruksarealer, spesielt der det finnes hundegress.
Arten finnes i: Mexico (Baja California, Baja California Sur, Chihuahua, Coahuila, Durango, Nuevo León, San Luis Potosí, Sonora, Zacatecas) og USA (Arizona, California, Colorado, Idaho, Nevada, New Mexico, Oregon, Texas, Utah).
Atferd og reproduksjon
Kitrever er primært monogame, men kan av og til vise tendenser til polygami. Avlspar holder stort sett sammen livet ut. Ungdyr fra tidligere kull, spesielt tisper, kan bli værende i foreldrenes territorium, der de hjelper til med valpestellet. Denne reven er ikke spesielt territorial og territoriene kan overlappe hverandre, selv om gjerne kjerneområdet forblir innen familiegruppen. Selve territoriet kan variere mye i størrelse, fra 2,5 til 11,6 km² er observert. De bruker hiet året rundt, og har gjerne flere hi de kan velge mellom innen territoriet.
Paringstiden er fra midt i desember til januar. Tispa går drektig i 49-55 dager, hvoretter hun føder et kull som består av 1-7 valper (4 i snitt). Valpene kommer ut av hiet etter ca. 4 uker, og er avvent etter ca. 8 uker. De vil begynne å jakte sammen med foreldrene fra de er omkring 3-4 måneder gamle, og de vil være uavhengige fra de er omkring 5-6 måneder. Vanligvis begynner valpene å forlate foreldrene når de er ca. 8 måneder gamle.
Underarter
Det anerkjennes i øyeblikket 8 underarter, men det er utført få taksonomiske studier på denne arten.
Boldklubben af 1893
Klubben spiller på Østerbro Stadion. Fanklubben går under navnet "De hvide engle". Klubben har i tillegg til fotballavdelingen, en tennisavdeling og en mosjonsavdeling.
Ronald Turner
Ronald Turner (født 2. november 1981) er en svensk fotballspiller som spiller for Tune Idrettslag. Han har tidligere blant annet spilt for Navestad IF, Skeid Fotball, Mercantile og Sarpsborg 08.
Jinan (Shandong)
Arkeologiske funn viser at byens historie går tilbake til første del av Shang-dynastiet.
Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også den gamle buddhistiske Simenpagoden, det buddhistiske Lingyantempelet og Slekten Guos graver og offerskrin av stein på Xiaotangshan-høyden.
Bynavnet
Navnet er belagt siden før Han-dynastiets dager. I de stridende staters tid residerte kongene av Wei, blant dem Cao Cao, her.
Jinan betyr «byen sør for floden Ji». Ji (济 eller 済) var elvenavnet, og Nan (南) betyr sør. Floden Ji var en av det klassiske Kinas fire største elver (de andre er Guleelven (Huanghe), Yangzi og Huai). Ji eksisterer ikke lenger, ettersom Guleelven etter sin siste kursendring har overtatt dens løp fra Henan og ut til havet. Selv om navnet Ji dermed viser til situasjonen før 1855, bevares elvenavnet i stedsnavn som Jinan, Jiyang og  Jiyuan.
Historie
Området rundt Jinan har vært befolket siden senest 2000 år før Kristus, Den neolittiske Longshankulturen ble først oppdaget på Chengziyafeltet (城子崖) øst for Jinan (i fylket Zhangqiu) i 1928.
I Vår- og høstperioden (722 – 481 f.Kr.) og De stridende staters tid (475-221 f.Kr.) var Jinan-området delt mellom to stater – Lu i vest og Qi i øst. I 685 f.Kr. begynte staten Qi byggingen av Qi-muren (齐长城) over fylket Changqing. Deler av muren står fortsatt, som friluftsmuseer. Bian Que (扁鹊), ifølge legendene Kinas første lege og aktiv rundt 500 f.Kr., skal ha stammet fra dagens Changqing fylke. Zou Yan (邹衍, 305-240 f.Kr.), fra Zhangqiu, utviklet konseptene Yin-Yang og de fem elementer (阴阳五行说).
Under Han-dynastiet (206 f.Kr. - 220 e.Kr.) var Jinan hovedstad for kongedømmet Jibei (济北|国 / 濟北國; pinyin: Jǐbĕi Guó) og ble regionens kulturelle og økonomiske sentrum. Han-dynasti-graven der den siste kongen av Jibei, Liu Kuan ble gravlagt i på Shuangrufjellet, ble utgravd av arkeologer fra Shandonguniversitetet i 1995 og 1996. Mer enn 2000 artefakter som jadesverd, jademasker og jadeputer ble funnet på stedet. Cao Cao (曹操, 155-220 e.Kr.) var embedsmann i Jinan før han ble Han-dynastiets de facto hersker. Hans sønn styrket den siste Han-keiseren og grunnla Wei-riket (220-265 e.Kr.) i de tre rikers tid.
På 400-tallet kom buddhismen til Jinan. Langgongtempelet (朗公寺; pinyin: Lǎnggōng Sì, senere kalt Shentongtempelet, (神通寺; pinyin: Shéntōng Sì, og nå i ruiner) i fylket Licheng var et av de viktigste buddhisttempelet i hele Nordkina den gang. Det ble samtidig reist en rekke andre buddhistiske byggverk i fylkene Licheng og Changqing, som for eksempel Lingyantempelet (灵岩寺) og Tusen Buddha-fjellet (千佛崖). Særlig mange huletempler ble anlagt i høydene sør for Jinan.
Jinan forble regionens kulturelle sentrum under Songdynastiet. To av de fremste diktere under det sørlige Somg ble født i Jinan: Li Qingzhao (李清照, 1084-1151), den mest kjente kvinnelige dikter i kinesisk historie, og Xin Qiji (辛弃疾, 1140-1207), som også var rn militær leder under det sørlige Song. Etter at Jinan kom under Jin-dynastiets kontroll, måtte både Li Qingzhao og Xin Qiji flykte hjemmefra, og skrev om dette i sine senere verker.
historiedel uferdig
Administrative enheter
Jinan består av seks bydistrikter, tre fylker og ett byfylke:
Jernbane
Beijing-Shanghai høyhastighetstog har stoppested her.
Byen Jinan er også stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Xuzhou, Nanjing og Suzhou.
Veier
Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Sidewalk Silhouettes (Vidar Vang-album)
Sidewalk Silhouettes er et musikkalbum med artisten Vidar Vang, utgitt 3. februar 2012 på VV Records. Sidewalk Silhouettes er Vidar Vangs sjette album, og er produsert av Cato «Salsa» Thomassen og Vidar Vang selv. Det ble spilt inn i Oslo Rytme & Tone Studio i Oslo, og musikere på platen er Vidar Vang og Cato «Salsa» Thomassen. Sangene på platen er spilt inn med sparsommelige arrangementer, der Vangs stemme og akustiske gitar er i fokus.
Jinan (Shandong)
Veier
Kinas riksvei 220 løper gjennom området. Den går fra Binzhou i Shandong til Zhengzhou i Henan.
Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
Regnskapsprogram
Et regnskapsprogram er et dataprogram som er utviklet for å føre regnskap på en datamaskin. Bruken av dataprogrammer til regnskapsføring var økende fra rundt 1980, og i løpet av en periode på 20–30 år ble rasjonelle dataprogrammer tilgjengelige for stadig mindre bedrifter til en akseptabel pris.
Historie
Føring av regnskap er bilagspostering som tidligere ble gjort i egne regnskapsbøker med dobbelt bokholderi. Regnskapet ble ført i kassebok, kassedagbok, hovedbok og reskontro. Status ble ført separat i egen bok. Underordnede funksjoner som ordrebehandling, fakturering, lagerstyring og lønn ble behandlet separat fra regnskapet og bare ført der som regnskapsmessige posteringer.
Fra rundt 1980 var minimaskiner i salg og ble etterhvert brukt til regnskapsarbeid i bedrifter med størrelse og økonomi til å gjøre slike investeringer. EDB var et økonomisk løft for bedriftene og en fremtidsrettet disposisjon. Maskiner ble da klassifisert som stormaskiner, en sektor der IBM var tungt inne, og videre minimaskiner og mikromaskiner. Mikromaskiner var da en ny sak med begrensede muligheter, og til regnskap var minimaskiner alternativet. Midt på åttitallet ble UNIX etterhvert kjent som et fleksibelt operativsystem for disse.
Minimaskiner var en sentral dataenhet som kunne tilknyttes flere brukerterminaler i bedriften. Brukerterminalene var en monitor og et tastatur som fungerte mot den sentrale datamaskinen. I tillegg til å håndtere regnskapsfunksjonen åpnet det seg nye rasjonaliseringsmuligheter. Ordresystem med varekartotek og prislister, automatiske innkjøps- og fakturaprosedyrer og etter hvert databehandling av forsendelsesdokumenter var nye muligheter som åpnet seg. Mye manuelt arbeid ble eliminert, ikke minst i handelsbedrifter. Men disse mulighetene hadde ikke småbedrifter uten videre fordi det var store investeringer.
Mikromaskiner med MS-DOS og etterhvert Windows (og Apple Macintosh) fikk gradvis utvidede muligheter, først ved at maskinene vokste i kapasitet fra små enheter med liten ytelse til kraftige maskiner med store muligheter, og ved at programmer til forskjellige bruksformål etterhvert også vokste frem. Disse maskinene fikk forskjellige kategorier brukere i forskjellige yrker, deriblant regnskapsføring. Men effektive og kostnadsmessig akseptable programmer til regnskap på mikromaskiner var en mer langsom prosess enn tilbudet av programmer til annet arbeid, og først rundt år 2000 ble det fart i dette markedet for løsninger til de minste bedriftene. I dag brukes i stor utstrekning kraftige mikromaskiner som er individuelle for hver arbeidsplass, eventuelt koblet i nettverk med flere brukere. Utover på 2010-tallet begynte internettløsninger å overta for de installerte applikasjonene. Programmene er plassert hos tjenesteleverandøren, og brukerens mikromaskin virker da som en arbeidsterminal mot denne.
Leverandører
I større virksomheter er regnskapsprogrammer i dag ofte del av bredere, internasjonale ERP-løsninger som også inneholder moduler for HR, CRM og logistikk.
I de aller minste virksomhetene er det vanlig å bare ha fakturaprogrammer i kombinasjon med regnskapsfører. Enkeltpersonforetak med særlig få bilag og lav omsetning kan også droppe hele regnskapsinnsendelsen og bare føre opp overskuddet på selvangivelsen. Likevel fører mange små foretak regnskap i system som følge av regnskapsplikten angitt i regnskapsloven.
Moholt
Moholt er et område i Trondheim beliggende mellom Tyholt og Loholt. Bydelen ligger lengst vest på platået Snaustrinda sørøst for sentrum. Moholt studentby ble utbygd fra 1960-årene. På Moholt ligger en filial av folkebiblioteket, et utvalg dagligvarebutikker, interiørforretning og flere legesenter og en campus av NTNU.
Hestesport under Sommer-OL 2008 – Feltritt
Hestesport under Sommer-OL 2008 – Feltritt fant sted fra 9. til 12. august 2008 på Hong Kong Sports Institute i Hongkong.
Shepherd’s Bush Market undergrunnsstasjon
Shepherds Bush Market undergrunnsstasjon er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2.
Studeheitunnelen
Studeheitunnelen er en toløps veitunnel i Lillesand kommune i Agder. Tunnelen er en del av E18. Den er 300 meter lang og ble åpnet 26. august 2009, da motorveien mellom Kristiansand og Grimstad ble åpnet.
Shepherd’s Bush Market undergrunnsstasjon
En annen stasjon, Shepherd's Bush, ligger like ved, men betjener Central-linjen og London Overground. Begge stasjoner brukes blant annet av de som skal se Queens Park Rangers FCs og London Wasps Rugby Unions hjemmekamper på Loftus Road Stadium.
Den opprinnelige Shepherd's Bush-stasjonen ble stengt i 1914 for å bli erstattet av to nye stasjoner som åpnet 1.
Under terrorangrepet i London 21. juli 2005 inntraff en av eksplosjonene ved denne stasjonen. Ingen ble skadet.
MS «Vingtor» (2012)
MS «Vingtor» er en hurtigbåt som går i rute mellom Bergen og Sogn og Nordfjord. Båten ble bygget ved Oma Båtbyggeri som byggenummer 530. Den ble levert til Norled 30. april 2012 og gikk fra 1. mai 2012 inn i anbudet Bergen–Sogn/Nordfjord. Båten har plass til 290 passasjerer.
Borussia Mönchengladbach
Historie
Borussia Mönchengladbach ble stifet i 1900 og fikk tidlig landslagsspillere på laget. «Borussia» er en latinisert form for Preussen, og er ofte brukt for klubber basert i området som tidligere var en del av Kongeriket Preussen.
Spillerstall
''Oppdatert 31. juli 2023.''
Talent (myntenhet)
Talent er en gammel mynt- og vektenhet som blant annet ble brukt i gresk oldtid og i Romerriket på Jesu tid. En talent tilsvarer 60 mine, en vektenhet med forskjellig verdi i syrisk, jødisk, fønikisk, persisk og gresk tradisjon. Masseenheten ble angivelig innført av statsmannen og dikteren Solon i Aten omkring 600 før Kristus der en talent tilsvarte cirka 26 kilo. Den ble brukt til å måle gull og sølv og ble også regnet som en myntenhet av svært høy verdi.
DI – Organisation for erhvervslivet
DI – Organisation for erhvervslivet (DI står for Dansk Industri) er en næringsorganisasjon og arbeidsgiverforening for omkring 10 000 virksomheter i Danmark, etablert i 2008. DI – Organisation for erhvervslivet er medlem av Dansk Arbejdsgiverforening. DI – Organisation for erhvervslivet arbeider for å forbedre virksomhetenes konkurranseevne og vilkår.
DI – Organisation for erhvervslivet er som arbeidsgiverforening ansvarlig for overenskomstforhandlingene, både nasjonalt og innenfor den enkelte bransje eller virksomhet. Overenskomsten mellom DI – Organisation for erhvervslivet og CO-industri er den største på det private arbeidsmarked, og typisk som fastsetter rammen for de private forhandlinger mellom arbeidsgiverne og lønnsmottakerne.
DI – Organisation for erhvervslivet styreformann er Jesper Møller, administrerende direktør er Karsten Dybvad.
Aufbau
Aufbau (tysk for «bygge opp») er en tyskspråklig månedlig tidsskrift som utgis av forlaget Jüdische Medien i Zürich i Sveits siden 2005.
Det er en videreføring av en avis som ble utgitt av tyskspråklige jøder i New York i 70 år, fra 1934 til 2004. Tidsskriftet henvender seg særlig til intellektuelle.
Avisen Aufbau ble etablert som medlemsblad for German Jewish Club i New York 1. desember 1934, og utviklet seg til det viktigste informasjonsorganet for tysk-jødiske flyktninger til USA. Navnet «Aufbau» viste til at det tysk-jødiske livet måtte bygges opp igjen.
Til avisens utgiverkollegium hørte tidvis kjente personer som Albert Einstein, Thomas Mann (ikke jødisk, men jødisk kone) og Stefan Zweig. Avisens mangeårige sjefredaktør var Manfred George. Andre som skrev for avisen innbefattet Hannah Arendt, Max Brod, Martin Buber, Oskar Maria Graf, Heinrich Eduard Jacob, Hertha Pauli, Alfred Polgar, Curt Riess, Hans Sahl, Will Schaber, Gershom Scholem og Carl Zuckmayer.
Sierra Nevada (USA)
Sierra Nevada er en fjellkjede som ligger i den østlige delen av den amerikanske delstaten California. Fjellkjeden er også kjent som The Sierra.
Sierra Nevada strekker seg 650 km, fra Fredonyerpasset i nord til Tehachapipasset i sør. I vest grenser den til Californias Central Valley, og i øst til Great Basin.
Henri Camara
Henri Camara (født 10. mai 1977 i Dakar) er en senegalesisk tidligere fotballspiller.
Henri Camara har spilt 99 landskamper for, og scoret over 29 mål pr. 14. juli 2009.
Engveps
Engveps (Dolichovespula saxonica) er en art i familien stikkeveps.
Engelsk 1. divisjon 1933–34
'''Engelsk 1. divisjon 1933–34''' var den 42. sesongen i Football League. Arsenal vant sin andre ligatittel på rad og sin tredje totalt.
Engveps
Utbredelse
Engveps er utbredt i Europa, i litt varmere strøk. I Norge finnes den vanlig nord til Midt-Norge. Men det er også gjort funn i Troms.
Utseende
Engveps varierer i størrelsen og dronningen er mellom 15-19 millimeter lang. Arbeidere er 11-15 millimeter lange. Fargene er typiske for stikkvepser, gult og svart. De fine hårene på brystets sider er brunfarget. Bakkroppen har aldri antydning til rødfarge. Vingene er svakt brunlige.
Engelsk 1. divisjon 1933–34
== Tabell ==
Engveps
Utseende
Engveps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde. De store fasettøynene har en kraftig innskjæring i fremkanten, slik at de får en C-form. Denne innskjæringen er gul bare i nederste halvdel. På toppen av hodet, mellom fasettøynene, finnes tre punktøyne som danner tilnærmet en likesidet trekant. Fargemønsteret på munnskjoldet kan variere, fra en svart ankerlingnende form til en svart midtstrek. Engveps er vanskelig å skille fra norsk veps. Men avstanden fra de bakerste punktene til hodets bakkant er like stor som eller større enn avstanden mellom de to bakerste punktaynene.
Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger. Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.
Hifikepunye Pohamba
Hifikepunye Lucas Pohamba (født 18. august 1935 i Okanghudi i Ohangwena i Sørvest-Afrika) var president i republikken Namibia fra 2005 til 2015.
Pohamba tilhører South-West Africa People's Organisation (SWAPO). Han vant presidentvalget i 2004 med 76,44 % av stemmene, mot 7,28 % for den fremste konkurrenten, Ben Ulenga. Pohamba har også vært president i SWAPO fra november 2007. Han tok over fra Namibias frigjøringsleder Sam Nujoma, som landets andre president etter selvstendigheten.
Engveps
Levevis
Engveps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt.
Engelsk 1. divisjon 1933–34
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engveps
Levevis
Engveps hører til blant de sosiale insektene og danner svermer. De bygger lys grå, kulerunde bol. Bolet bygges i tomme fuglekasser eller i hulrom i hus, eller ute i under takutstikk, på vegger og lignende. Bolet er på sitt største utpå sensommeren. Inntil da har larvene blitt utviklet til sterile arbeidere, men nå dannes hanner og kjønnsmodne hunner. Disse parer seg. Hver høst (vinter) dør svermen ut og bare de befruktede hunnene, kalt dronningene overlever vinteren. Om våren danner hver dronning en ny sverm.
Engelsk 1. divisjon 1933–34
Opprykk
Engelsk 2. divisjon 1933–34:
Hifikepunye Pohamba
I november 2014 ble Hage Geingob valgt til å etterfølge Pohamba i presidentvervet.
Pohamba ble tildelt Mo Ibrahim-prisen for 2014.
Engelsk 1. divisjon 1933–34
Referanser
1933–34 in English football
Sheikh Hasina
Sheikh Hasina (Bengali: শেখ হাসিনা Shekh Hasina; født 28. september 1947) er en bangladeshisk politiker og den nåværende statsministeren i Bangladesh. «Sheikh» er et familienavn, og er ikke tittelen sjeik. Hun har vært president i Awami-ligaen, et stort bangladeshisk politisk parti, siden 1981.
Biografi
Hun er den eldste av de fem barna til Sheikh Mujibur Rahman, som var grunnlegger og den første presidenten i Bangladesh. Hun var gift med den internasjonalt kjente kjernefysiske forskeren Wajed Miah til hans død i 2009.
Hennes politiske karriere startet som student-aktivist på 1960-tallet mens hun gikk på Eden College. Sheikh Hasina var leder av opposisjonen mellom 1996 og 2001. Hennes parti beseiret alle de andre politiske partiene i parlamentsvalget i 2008, og dermed ble hun sikret stillingen som statsminister.
Hennes politiske og personlige skjebne ble ugjenkallelig forandret med den skjebnesvangre natten mellom den 14. og den 15. august 1975. Da ble nesten hele hennes familie, inkludert hennes mor, far og tre brødre, drept i et statskupp som ble utført av en gjeng misfornøyde militære offiserer fra den bangladeshiske hæren. Flere av disse offiserene hadde vært frigjøringshelter under den bangladeshiske frigjøringskrigen.
Enkelte av disse offiserene hadde vært frihetskjempere under frigjøringskrigen i 1971. Sheikh Hasina og hennes søster, Sheikh Rehana, var på denne tiden på en tur til Vest-Tyskland og slapp dermed unna drapene på familien deres. Så snart de to jentene fikk høre om drapene søkte de tilflukt i Storbritannia og senere, i India.
Mens hun bodde i eksil i India, ble Sheikh Hasina valgt ut til president i Bangladesh Awami-ligaen i 1981. Etter at hun returnerte til landet, ble president Ziaur Rahman myrdet i enda en statskupp som ble utført i mai 1981. Året etter hadde general Hossain Mohammad Ershad erobret makten gjennom en fredelig statskupp og han erklærte unntakstilstand. I 1984 ble Hasina satt i husarrest i februar og så igjen i november på grunn av politisk aktivisme som myndighetene ikke likte. I mars 1985 ble hun på nytt satt i husarrest for en periode på tre måneder.
Sheikh Hasina og hennes parti Awami-ligaen deltok i det parlamentariske valget i 1986 som ble holdt under kontroll av president og generalløytnant Hossain Mohammad Ershad. Hasina var leder for opposisjonen i Bangladesh i perioden 1986–1987. Hasinas beslutning om å delta i parlamentsvalget har i ettertid blitt kritisert av hennes motstandere, fordi dette valget ble avholdt under et diktatoriske styre. Hennes støttespillere hevder på sin side at hun brukte dette valget for å på en effektivt måte å utfordre diktator Ershad og hans styresett. Parlamentet ble oppløst i desember 1987.
De første demokratiske valg etter diktatorstyret var over ble avholdt i 1991. Dette var etter en lang periode med militært regime. En midlertidig regjering, ledet av Shahabuddin Ahmed, den avtroppende høyesterettsjustitiarius, overså valget som ble avholdt i 1991 og tok selv over makten.
Den 9. april 2007 ble det annonsert at politiet i Bangladesh etterforsket anklager om utpressing som hadde blitt reist mot Hasina. Hun ble blant annet anklaget for å tvinge den bangladeshiske forretningsmannen Tajul Islam Farooq til å betale flere og store bestikkelser for at hans selskap skulle få lov til å bygge et kraftverk i Bangladesh i 1998. Farooq sa at han måtte betalte Hasina 30 millioner kroner for å kunne få sitt prosjekt godkjent av myndighetene.
Den 11. april 2007 kom det frem mistanker om at hun hadde vært hjernen bak drapet på fire tilhengere av et rivaliserende politisk parti som hadde funnet sted i oktober 2006. De fire påståtte ofrene ble slått til døde i et sammenstøt mellom Hasinas parti Awami-ligaen og aktivister fra andre rivaliserende partier.
11. juni 2008 ble Hasina sendt til USA på medisinsk grunnlag for at hun kunne bli behandlet for en hørselsskade, øyeproblemer og det høye blodtrykket sitt.
Matthé Pronk
Matthé Pronk (født 1. juli 1974 i Warmenhuizen) er en tidligere profesjonell nederlandsk landeveissyklist. Han avsluttet karrieren i Vacansoleil Pro Cycling Team.
Pronk kommer fra en typisk sykkelfamilie. Hans bror Jos sykler for ProComm-van Hemert, og deres far, Mattheus Pronk, var en meget god banesyklist. Bas Giling er en av Matthés nevøer. Pronk er siden 1999 profesjonell landeveissyklist, han startet fra 1999-2002 for Rabobank. Etter 2002 ble ikke kontrakten hans forlenget, så han gikk over til Bankgiroloterij-laget. På slutten av 2004 opphørte dette laget, og Pronk gikk videre til MrBookmaker.com.
Sonny Liston
Charles «Sonny» Liston (født 8. mai 1932 i Sand Slough i St. Francis County, Arkansas, USA, død 30. desember 1970 i Las Vegas, Nevada) var en amerikanske bokser som var verdensmester i tungvektsboksing 1962–64. Både livet og personligheten hans var obskur. Få, om noen, kjente Liston virkelig godt. Som bokser var kallenavnet hans The Big Bear (Den store bjørnen). Liston er av mange regnet som en av de mest fryktede og sterke tungvektere i boksehistorien. Han blir ofte sammenlignet med Mike Tyson.
Oppveksten
Det råder uenighet om hvilket år Liston er født. Han selv oppgav året til 1932, men mange mente han var født i 1927. Liston var sønn av Tobe Liston, en forpakter, og Helen Baskin i Arkansas. Han vokste opp i meget fattige kår i en familie med sytten barn. Liston ble ofte slått som barn, og han begynte å arbeide i unge år ettersom hans fars motto var «om han kan sitte ved matbordet, kan han jobbe». Da han var 13, rømte han fra faren til sin mor i St. Louis.
Hans barndomsopplevelser ledet ham inn i en kriminell bane som resulterte i fengselsstraff. Han hadde et dårlig rykte, men hjemme var han elskverdig og vennlig. Og hans slette og lite imøtekommende opptreden i intervjuer skyldtes helt enkelt at han var sjenert. Da han ble dømt for væpnet ran av en bensinstasjon, ble hans boksetalent oppdaget av en romersk-katolsk prest som besøkte fengselet. Boksingen bidrog til at han raskere kom ut av fengselstilværelsen. Han ble løslatt på halloween-aften i 1952, og etter en kort amatørkarriere på under ett år vant han mange priser blant annet Golden Gloves.
Profesjonell bokserkarriere
Liston debuterte som profesjonell bokser den 2. september 1953 da han vant på knockout over Don Smith i første runde i St. Louis, Missouri. Han bokset ytterligere fire kamper i samme arena. I sin sjette kamp, i Detroit, Michigan, som ble sendt på nasjonal TV, møtte han John Summerlin. Kampen varte i åtte runder, og Liston vant knepent.
Liston vant sin neste kamp, returkampen mot Summerlin, men siden gikk han på sitt første tap. Marty Marshall vant en åtte-runders kamp i Detroit. Liston var hemmet under kampen av en ødelagt kjeve.
I 1955 vant han seks kamper, fem på knockout. En av de fem seirene kom i returkampen mot Marshall som han slo i den sjette runden.
I 1956 beseiret han på nytt Marshall i en kamp over ti runder, men i mai samme år kom Liston på nytt i klammeri med loven da han banket opp en politibetjent. Hva som egentlig hendte, er noe uklart, og mange rykter svirret, men det resulterte i at han ble tvunget til å holde seg borte fra boksingen i 1957 for å avtjene dommen på ni måneders fengsel. Han ble løslatt etter seks måneder.
I 1958 returnerte han til bokseringen, og etter hvert møtte han stadig bedre motstandere. Liston vant åtte kamper dette året, inkludert den over Ernie Cab.
I 1960 vant Liston ytterligere fem kamper. Han beseiret Williams i en returkamp, og han vant også mot Roy Harris, Zora Folley og Eddie Machen.
I 1961 hadde han problemer med loven igjen, og hans bokselisens ble inndratt for ett år av United States boxing commission. Liston klarte ikke å få sin fortjente tittelkamp mot Floyd Patterson da Pattersons menn brukte Listons samrøre med mafiaen som et påskudd for å unngå kampen.
Tittelkamper
I 1962 fikk Liston endelig til en avtale om å møte verdensmesteren i tungvektsboksing, Floyd Patterson, i en tittelkamp. Kampen skulle gå av stabelen i New York, men han ble nektet å bokse. "New York's commission" gav ham ikke ny lisens på grunn av at suspenderingen ennå stod ved makt. Dette resulterte i at kampen ble flyttet til Comiskey Park, Chicago, Illinois, og skulle gå så snart suspensjonen var hevet. Liston og Patterson møttes den 25. september 1962, og Liston ble ny verdensmester i tungvektsboksing etter å ha beseiret Patterson på knockout i første runde.
Liston ble meget skuffet da han som mester returnerte til sin hjemby Philadelphia, for fansen møtte ikke opp for å hylle og ære ham. Han var ikke noen populær mester blant folket. Han ble sett på som kjedelig og lite tilgjengelig og ble også oppfattet som overlegen. I hans tid som verdensmester gikk ryktene ofte om Listons kobling med medlemmer av underverdenen og suspekte spillere. Disse ryktene ble forsterket senere i hans liv. Ikke desto mindre, Liston gledet seg over berømmelsen han tidligere aldri kunne drømt om. Hans navn ble kjent, og han prydet forsiden på boksemagasinet Ring Magazine og spilte inn TV-reklame for Trans World Airlines.
Patterson og Liston møtes til en returkamp ti måneder etter forrige kamp den 22. juli 1963 i Las Vegas, Nevada. Resultatet ble det samme som i første kamp, Liston vant på knockut i første runde og beholdt dermed verdensmestertittelen. Han bokset ikke flere kamper det året.
Den 25. februar 1964 møtte han en ung utfordrer; Cassius Clay, i Miami, Florida. Under oppladningen til kampen ble Liston ubarmhjertig hånet av Clay. Under kampen ble Sonny hardt angrepet og nesten beseiret, men i den femte runden hevdet Clay at Liston hadde noe ukjent stoff på boksehanskene som ble gnidd inn i øynene og gjorde at Clay fikk problemer med å se.
Påstanden fra Clay kunne aldri bevises da det aldri ble funnet noe fysisk bevis på noe ukjent stoff. (Selv om Clays trener, Angelo Dundee, kunne sverge på det, og de som kommenterte kampen, nevnte flere ganger at Clay jevnlig blinket og gned seg i øynene. Det er også verdt å merke seg at andre motstandere klaget over problemer med synet når de så ut til å ha overtaket på Liston.)
MS «Frøya»
MS «Frøya» er en passasjerbåt av katamaran-typen som eies og driftes av Norled. Båten går til daglig i rute mellom Bergen og Sogn og Nordfjord. Båten har plass til 190 passasjerer.
Sonny Liston
Tittelkamper
Etter at Clay hadde hentet seg fra episoden med synet startet han på nytt å dele ut slag, og Liston tapte tittelen da han ble sittende igjen i ringhjørnet foran den sjuende runden, han klagde på at skulderen var ute av ledd. Dette var meget omstridt inntil røntgenbildene kom, som bekreftet at skulderen var ute av ledd.
Senere kamper
Den 25. mai 1965 skulle Liston bokse mot Clay på nytt, som i mellomtiden hadde skiftet navn til Muhammad Ali. Kampen var planlagt å gå i Boston, Massachusetts, men en uke før ble Ali innlagt på sykehus for brokk. Det ble bestemt at kampen skulle flyttes til Lewiston, en liten by i Maine.
MS «Frøya»
Frøya var bygg nummer 531 ved Oma Båtbyggeri og levert til Norled i mai 2012.
Sonny Liston
Senere kamper
Liston og Ali møttes i midten på ringen. Ali startet med sin berømte jab, men Liston var ikke forberedt på neste trekk. Det kom som et lyn fra klar himmel, med det som noen betraktet som "fantomslaget" sendte Ali Liston i gulvet med et brak. Mange trodde ikke det var et virkelig slag, men at Liston filmet. Det var ikke så rart at mistanken kom opp med tanke på hans samrøre med organisert kriminalitet, men både øyevitner og videorepriser kom til samme konklusjon; at Ali slo Liston med et utrolig raskt slag på kjeven.
Etter den kampen tok Liston et hvileår fra boksingen. I 1966 og 1967 vant han fire kamper på rad, inkludert en over Amos Johnson. I 1968 vant han syv kamper, alle på knockout.
I 1969 vant han tre og tapte en. En av seirene var mot Billy Joiner i St. Louis. Men i sin siste kamp det året tapte han på knockout i niende runde mot Leotis Martin i Las Vegas. Det ble Martins siste kamp. På grunn av en løsnet netthinne under kampen var hans boksekarriere over.
Hans død
Liston virket klar for enda et comeback i 1970 etter å ha beseiret Chuck Wepner, som senere kom til å utfordre Ali om mestertittelen (og som også inspirerte Sylvester Stallone til å skrive første Rocky-filmen), på knockout i tiende runde. Men på kvelden den 30. desember 1970 fant hans kone ham død i deres leilighet. Han døde trolig i en alder av 38.
Sonnys kone hadde besøkt sine foreldre i julen, og da Sonny ikke svarte på hennes oppringninger, dro hun hjem. Hun ble møtt av en rar lukt i huset, og hun trodde Sonny hadde vært uheldig med matlagingen. Hun fant Liston død i sin seng. Politiet fant heller ikke noe mistenkelig. Men i hjemmet fant man en del narkotika, blant annet marijuana, og blodet hans inneholdt spor av morfin og kodein. Den nøyaktige dødsårsaken forble et mysterium, men politiets forklaring var en overdose av narkotika.
Det gikk rykter om at han døde med en sprøyte i armen. (Dette ble ikke bekreftet av hans kone som fant ham). Hans venner sa også at han hadde fobi for nåler. Dette skapte rykter om at han kanskje kunne ha blitt drept av noen av sine kontakter i underverdenen. Ennå i dag er det en uløst gåte hva han egentlig døde av.
Liston er gravlagt i Paradise Memorial Gardens i Las Vegas, Nevada.
Einar J. Aas
Einar Johan Aas (født 4. mars 1943, død 6. juli 2012) var professor i krets- og systemdesign ved Institutt for elektronikk og telekommunikasjon ved Norges teknisk-naturvitenskapelige universitet (NTNU). Aas var leder for faggruppen innen krets- og systemdesign.
Fagområdet til Aas var design og test og verifikasjon av digital mikroeletronikk med hovedvekt på design for testbarhet. Aas har skrevet og vært medforfatter til flere bøker og vitenskapelige artikler. Han hadde i flere år sin egen vignett «Sett fra Gløshaugen» i tidsskriftet Elektronikk.
Einar J. Aas var medlem av Teknologirådet fra det ble opprettet i 1999 og fram til våren 2007.
Thor Johannessen
Thor Johannessen (født 1. september 1953, død 6. september 2011 ) var en norske kremmer, arving av Herkules Stormarked og eier av butikk-kjeden Pytt&Panne. Han var kjent for sin store samling eksklusive biler.
Ole Fladager
Ole Henriksen Fladager (født 24. august 1832 i Nord-Aurdal, Valdres, død 17. februar 1871 i Roma) var en norsk billedhugger.
Han kom fra gården Flatåker. Broren Mons Fladager ble handelsmann i Spring Grove, Minnesota.
Ole Fladager studerte ved Tegneskolen i Kristiania, og ved Kunstakademiet i København i årene 1853-58. Etter å ha laget nasjonalromantiske ting reiste han til Roma og gikk over til religiøse emner.
Han laget mangt kirkelig, deriblant dåpsenglene i Oslo domkirke og Skien kirke, samt en dåpsfontene i Ulnes kirke, hvor han selv vokste opp.
Ole Fladager var delaktig i debatten om Karl Johan-monumentet. Han utførte dessuten bysten av statsminister Jørgen Herman Vogt.
Romerliv
I Roma, hvor han bodde sine siste 13 år, ble han en nær venn av Henrik Ibsen. De to var ofte å se vandrende sammen omkring i Den evige stad. Her laget han også gravmonumentet til kameraten P. A. Munch som i likhet med Fladager selv, ble begravet der, på Cimitero acattolico di Roma. Den som holdt talen ved avdukningen i 1865 var Henrik Ibsen. Fladager og Vilhelm Bissen moret seg med å konkurrere om å utføre den beste portrettbysten av Henrik Ibsen, men de fleste mente at Bissen var heldigere med sin.
I Oslo finner man Ole Fladagers gate, og i hjembygda finnes Ivarshaugen med byste av Fladager.
DSA
DSA kan vise til:
Harry L. Oswald gasskraftverk
Harry L. Oswald gasskraftverk er et varmekraftverk utenfor byen Wrightsville i delstaten Arkansas i USA. Det har en installert produksjonskapasitet på 548 MW. Brenselkilden er naturgass. Operatør og eneste eier er energi-kooperativet Arkansas Electric.
Simo (navn)
Simo er en finsk og serbisk form av mannsnavnet Simon, som har flere mulige opprinnelser. Navnet skrives Симо på serbisk. Simå er en norsk dialektform av Simon, kjent fra Sogn og Fjordane.
Simo har finsk navnedag 28. oktober.
Kjente personer med navnet
Personene i listen er ordnet kronologisk etter fødselsår.
Vidar (navn)
Vidar er et mannsnavn som stammer fra navnet Víðarr som er av norrøn opprinnelse. Vidar er sammensatt av de norrøne ordene víðr («skog») og arr («kriger»); navnet kan altså tolkes som «kriger fra skogene».
Utbredelse
Tabellen nedenfor gir en detaljert oversikt over populariteten til fornavnet Vidar i noen av de landene hvor statistikk er tilgjengelig. Vidar var mest populært som navn på guttebarn i Norge på 1960-tallet.
Tom Stern
Thomas Evans Stern (født 16. desember 1946) er en Oscar-nominert amerikansk kinematograf best kjent for sitt arbeid på filmer regissert av Clint Eastwood. Han har vært Eastwoods sjeffotograf siden Mystic River i 2003 og har jobbet som lystekniker siden 1987.
Slagenveien (Tønsberg)
Slagenveien (5-75, 16-120) er en av Tønsbergs hovedveier. Den er 1,9 km lang og går fra Stoltenbergs gate nær sentrum til krysset Velleveien/Grevinneveien nord for Kilen. Slagenveien er en del av fylkesveiene 460 og 469.
Veien sto ferdig i 1916 fra Heimdal og nordover. I 1937 ble Slagenveien forlenget sørvestover helt til Torvgaten, men er senere forkortet så den ender i Stoltenbergs gate.
Humphrey Bogart
Humphrey DeForest Bogart (født 25. desember 1899 i New York City, død 14. januar 1957 i Los Angeles i California av kreft i halsen) var en amerikansk skuespiller. Blant hans filmer er Malteserfalken, Casablanca og Afrikadronningen. For sistnevnte film mottok han karrierens eneste Oscar. I 1999 ble han kåret til tidenes største mannlige filmlegende av American Film Institute.
Tidlig liv
Bogart var sønn av Belmont (1867–1934) og Maud Bogart (1865–1940). Etternavnet er nederlandsk og betyr orkidé. Belmont var kirurg, mens Maud var designer og etter hvert ansvarlig redaktør for et motemagasin. Begge foreldrene, især moren, tjente godt, og Humphrey Bogart fikk således en oppvekst som materielt sett står i sterk kontrast til rollefigurene han senere ble kjent for. Imidlertid var forholdet i liten grad preget av følelser, og mer av krangling.
Karriere
Etter børskrakket i 1929 ble det stadig vanskeligere å sette opp teaterstykker, og de fleste skuespillerne beveget seg mot film. Bogart begynte sin karriere innen film i 1928 med filmen The Dancing Town, en film som aldri har blitt funnet i sin helhet. Det var imidlertid hans rolle på Broadway i teateroppsetningen The Petrified Forest som ga ham oppmerksomhet og skapte karrieren. Filmkarrieren ble innledet med en lang rekke B-filmer, der han stort sett spilte den samme rollen, det vil si en gangster. Ettersom Warner Bros. ikke hadde noen planer om å bruke Bogart som helt, spilte han stort sett biroller, og James Cagney, Edward G. Robinson og flere andre filmstjerner som siden er blitt langt mindre kjent, tok hovedrollene.
Den store forandringen kom da Bogart ble gitt hovedrollen, om enn fordi flere av de ovennevnte takket nei, til filmen High Sierra (1941). Den var basert på en roman av William Riley Burnett, som John Huston hadde omskrevet til film. Med Bogart i hovedrollen fikk filmen, og særlig Bogart, gode anmeldelser. I neste film av en viss størrelse spilte Bogart i Hustons debut som regissør, en film som skaffet begge øyeblikkelig A-kjendisstatus. Malteserfalken (1941) var basert på boken med samme navn av krimforfatteren Dashiell Hammett, og handler om detektiven Sam Spade som blir trukket med i et desperat spill om en pakke på avveier. Bogart hadde gjennom sine mange roller som gangster brukt mye tid til å perfeksjonere rollen som etter hvert ble hans varemerke: den tøffe mannen som egentlig hadde samvittighet, men den var godt skjult bak et svært tøft ytre.
Bogart har fått en stjerne på Hollywood Walk of Fame. Han er generelt ansett for å være et kulturikon. I den biografiske TV-filmen Bogie (1980) ble han spilt av Kevin O'Connor. I 1999 ble Bogart kåret til tidenes største mannlige filmlegende av Det amerikanske filminstituttet.
Ekteskapene
Bogart var gift fire ganger. De tre første ekteskapene endte med skilsmisse, men det siste varte frem til hans død. Bogart var gift med Helen Menken fra 20. mai 1926 til 18. november 1927, Mary Philips fra 3. april 1928 til 1938 og Mayo Methot fra 21. august 1938 til 10. mai 1945. Den 21. mai 1945 giftet han seg med Lauren Bacall, som han fikk en sønn og en datter med.
Come Together (album)
Come Together er det 13. studioalbumet til Ike & Tina Turner som ble gitt ut i 1970. Albumet kom på 13.-plass på R&B-lista og 130.-plass på pop-lista.
Sporliste
Side 1:
Side 2:
Military Aviation Authority
Military Aviation Authority (MAA) er en avdeling i Defence Safety Authority som ivaretar rollen som militær luftfartsmyndighet for britisk militær luftfart. MAA fører tilsyn med britisk militær luftfart og utfører for eksempel inspeksjoner og revisjoner av materiell og organisasjoner i Royal Air Force og Royal Navy. Avdelingen ledes av en generaldirektør med generalløytnants eller viseadmirals grad.
Inntil 1. april 2015 var MAA en selvstendig organisasjon.
Harry D. Mattison gasskraftverk
Harry D. Mattison gasskraftverk er et varmekraftverk utenfor byen Tontitown i delstaten Arkansas i USA. Det har en installert produksjonskapasitet på 340 MW. Brenselkilden er naturgass. Operatør og eneste eier er energiselskapet American Electric Power. Anlegget ble påbegynt 2007, og har to enheter på 170 MW hver.
Bygdegård
En bygdegård er en type samfunnshus man finner på mindre steder i Sverige. Vanligvis dreier det seg om en frittstående bygning som ble oppført for å tjene som samlingslokale for bygdas innbyggere. I mange tilfeller har bygdegårdene tidligere tilhørt en misjonsvirksomhet, vekkelsesbevegelse eller avholdslosje.
I bygdegården kan det arrangeres dans, diverse møter og lignende. De blir også utleid til foreningsvirksomhet, samt til private selskaper, leirskoler o.l.
Modellervoks
Modellervoks, også kalt modellerkitt eller modellkitt, er en blanding av fint pulver (talkum eller leire) og voks-oljer, eventuelt tilsatt pigmenter. Det brukes til å lage tredimensjonale figurer av. Blandingen kan knas sammen igjen og brukes mange ganger.
Ved rett blanding mellom pulver og leire, er massen plastisk, og beholder den gitte fasongen. Blir det for varmt, siger verket sammen.
Siden ingrediensene vanligvis ikke er giftige, var modellervoks i flere farger en populær gave å gi bort til jul til barn. Enkelte kunstnere har også brukt slik voks til modeller for videre arbeide med andre media. Noen animasjonsfilmer bruker figurer av modellervoks.
Nyere varianter kan varmes i vanlig stekeovn slik at figuren blir hard og varig.
Tim Duncan
Tim Duncan (født 25. april 1976) er en tidligere amerikansk basketballspiller. Han er 211 cm høy og spiller power forward. Duncan vokste opp på Jomfruøyene, og var aktiv konkurransesvømmer helt til orkanen Hugo ødela øyenes eneste svømmebasseng med olympiske mål i 1989. Først da begynte han å spille basketball for alvor. Trass i den sene starten er Duncan i dag regnet som en av basketballsportens aller beste spillere.
NBA-karriere
Duncan spiller for NBA-klubben San Antonio Spurs, som han har representert helt siden han ankom ligaen i 1997. Sesongen 1997/98 ble han kåret til årets førsteårsspiller, og tatt ut på årets lag. Han har også blitt tatt ut på årets lag i NBA hver eneste sesong frem til i dag. I 2002 og 2003 ble han kåret til ligaens beste spiller, og han har vært med på å vinne fire NBA-finaler i sin karriere.
Gatemagasinet ASFALT
Gatemagasinet ASFALT er et gatemagasin utgitt av Stiftelsen Gatemagasinet i Rogaland.
Første utgave kom for salg 1. april 2009. Gatemagasinet har per februar 2014 et opplag på ca. 30 000 eksemplarer, og selges på gaten i hele Rogaland. Det er salgskontorer, der selgerne møter opp og kjøper blader i Stavanger, Sandnes, Haugesund, Egersund, Sola og Strand. Magasinet kommer ut seks ganger i året, og redigeres etter redaktørplakaten.